 Ẹgbẹ oṣelu All Progressives Congress, APC nipinlẹ Kwara ti sọ pe awọn ti bẹrẹ sii da gbogbo owo tawọn ondije du ipo ti wọn ti padanu ninu idibo abẹlẹ pada fun wọn, lati le gba laafia laaye.Wọn ni ọna lati le tu gbogbo awọn oludije naa ti inu n bi lọkan, lo fa a ti wọn fi gbe igbesẹ naa, paapaa lati le jẹ ki ẹgbẹ naa wa ni iṣọkan ati ifẹ.Alaga ẹgbẹ APC nipinlẹ naa, Ọmọọba Sunday Fagbemi, nigba to n sọrọ ninu ifọrọwerọ kan to ṣe lọjọ Aiku, Sannde to kọja yii sọ pe awọn oludije sipo oṣelu kereje lawọn fẹẹ ṣe iranwọ fun, ko maa ba a dabi ẹni pe wọn padanu patapata.O ni gbogbo eto ati ilana lawọn ti fi si ojuṣe lati rii pe wọn dun gbogbo eeyan ninu patapata, lai ni ikunsinu kankan mọ. 